Kurów

Kurów [ku-rúv] es un village in area urban de Polonia con circa 2.800 habitantes. Le fluvio Kurowka passa trans Kurów. Iste municipio esseva fundate in le seculo XII, plus concretemente in le anno 1185. Pro arrivar al village on pote sequer le strata europee E372, o stratas regional numeros S12 e S17.

Inter 1431 e 1442, le village obteneva le derectos del lege de Magdeburgo. Como civitate private, alberga una feria de productos de alimentation pro le ambientes assi como le manufactura de pellicias e pelles. Desde le seculo XVI, esseva un del centros del Calvinismo, usque 1660 quando le majoritate del habitantes se converteva al Arianismo.

Al principio del Secunde Guerra Mundial, le 9 de septembre 1939, le civitate esseva multo bombardate per le Luftwaffe. Le bombarderos destrueva, in particular, un hospital civil. Durante le guerra, Germania establiva duo campos de labor fortiate al ambientes. In 1942 se establiva un parve ghetto, sed le majoritate del prisioneros escappava e se incorporava al resistentia del boscos circumferente. Inter le numerose sitos touristic, lo que es le plus notabile es un ecclesia del Renascientia (1692) con un tumba del familia Zbąski e del sculpturas de Santi Gucci. Es tamben le loco de nascimento del general Wojciech Jaruzelski.

Categoria:Polonia